ПРОЕКТ

Д О Г О В О Р ЗА УСЛУГА № ........../...................2016 г

**Позиция 1:**Организиране и провеждане на публични информационни събития в шест общини на Област Перник.

**Позиция 2:**Организиране и провеждане на публични информационни събития за проактивна работа с медиите.

По проект„Функциониране на Областен информационен център - Перник”, Договор № BG05SFOP001-4.001-0009-C01, съфинансиран от Европейския социален фонд чрез Оперативна програма „Добро управление”. Процедура BG05SFOP001-4.001 „Осигуряване функционирането на националната мрежа от 27 Областни информационни центрове“

Днес ................. 2016 г., в гр. Перник, между:

1. ОБЩИНА ПЕРНИК със седалище и адрес на управление: гр. Перник, област Перник, пл. „Св. Иван Рилски”, № 1А, ЕИК 000386751, представлявана от**Вяра Церовска – Кметна Община Перник***.***и Директор Дирекция „СБФ” Ирина Станоева**от една страна, наричана за краткост ВЪЗЛОЖИТЕЛ,

и от друга

**2. „.........................................”**със седалище и адрес на управление .............................................., ЕИК .......................................представлявано от**................................................**– в качеството на Управител, наричан за краткост ИЗПЪЛНИТЕЛ.

на основание чл.14, ал.4, т.2 от ЗОП

страните се споразумяха за следното:

I. ПРЕДМЕТ НА ДОГОВОРА

**Чл. 1**.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши:

**Позиция 1:**Организиране и провеждане на публични информационни събития в шест общини на Област Перник.

**Позиция 2:**Организиране и провеждане на публични информационни събития за проактивна работа с медиите.

по проект„Функциониране на Областен информационен център - Перник”, Договор № BG05SFOP001-4.001-0009-C01, съфинансиран от Европейския социален фонд чрез Оперативна програма „Добро управление”. Процедура BG05SFOP001-4.001 „Осигуряване функционирането на националната мрежа от 27 Областни информационни центрове“

(2) Изпълнителят следва да осъществи всички необходими дейности, съгласно обхвата им, определен в Техническата спецификация на ВЪЗЛОЖИТЕЛЯ, неразделна част от Договора.

II. СРОК НА ДОГОВОРА

Чл.2. Настоящият договор влиза в сила от датата на подписването му и е със срок за изпълнение до 31 декември 2018 г.

III. ВЪЗНАГРАЖДЕНИЕ

Чл.З. За изпълнение на посочените в чл.1 услуги ВЪЗЛОЖИТЕЛЯТ ще изплати на ИЗПЪЛНИТЕЛЯ възнаграждение, съгласно ценовата оферта , неразделна част от договора , в размер на:

(1). Обща сума в размер на............................ лв. с ДДС или ........................ лв. без ДДС.

IV. НАЧИН НА ПЛАЩАНЕ

**Чл.4**.(1) Плащането ще се извършва въз основа на представен разходооправдателен документ (фактури или документи с еквивалентна доказателствена стойност) доклад за изпълнената работа и приемо-предавателен протокол подписан от двете страни за извършената работа по съответното задание на Възложителя.

(2). Плащанията поал. 1 ще се извършват сплатежно нареждане по сметка на ИЗПЪЛНИТЕЛЯ в срок до 30 календарни дни от предоставяне на изискуемите документи визирани в ал**.**1.

(3) Плащането се извършва с платежно нареждане по сметка на ИЗПЪЛНИТЕЛЯ, както следва:

Банкова сметка на ИЗПЪЛНИТЕЛЯ:

Банка :………………………………

IBAN……………………………….

BIC………………………………….

V. ПРАВА И ЗАДЪЛЖЕНИЯ НА СТРАНИТЕ

**Чл. 5.** (1) ВЪЗЛОЖИТЕЛЯТ има право:

1. да получи от ИЗПЪЛНИТЕЛЯ точно изпълнение на дейностите, включващи услугата в изпълнение на чл. 1 ал.2 от настоящия договор;
2. да извършва проверки на документите на ИЗПЪЛНИТЕЛЯ, свързани с изпълнението на настоящия договор.

(2) ВЪЗЛОЖИТЕЛЯТ се задължава:

1. да съдейства на ИЗПЪЛНИТЕЛЯ при изпълнение на услугите по този договор.
2. при поискване и със съдействието на ИЗПЪЛНИТЕЛЯ да уточнява въпросите, свързани с извършването на услугите по този договор;
3. да осигури на ИЗПЪЛНИТЕЛЯ информацията, необходима му за качественото извършване на услугите по този договор.
4. да заплати на ИЗПЪЛНИТЕЛЯ в срок дължимото възнаграждение съгласно чл. 3 от настоящия договор и по реда на чл.4.

(3) ИЗПЪЛНИТЕЛЯТ има право:

1. да получи в срок уговореното възнаграждение съгласно чл. 3 от настоящия договор;
2. да иска от ВЪЗЛОЖИТЕЛЯ съдействие и информация, необходими му за качественото извършване на услугите по този договор.

(4) ИЗПЪЛНИТЕЛЯТ се задължава:

1. Да извърши услугата качествено и в срок, според изискванията на ВЪЗЛОЖИТЕЛЯ
2. Да поддържа точно и систематизирано деловодство, счетоводство и отчетност във връзка с извършваните услуги по този договор.
3. Да положи необходимата грижа за качествено извършване на услугите по договора, като се стреми да бъдат извършени по най-високите стандарти на професионална компетентност, етичност и почтеност;
4. Да не разпространява за срока на договора пред трети лица собствена или друга информация, станала му известна при и/или по повод изпълнението на договора, без изричното писмено съгласие на ВЪЗЛОЖИТЕЛЯ;
5. Да съдейства на националните и европейски компетентни органи при извършване на одити, контрол и проверки при усвояването и разходването на средствата по този договор.

Да издава фактури или документи с еквивалентна доказателствена стойност на Възложителя, като посочва: *проект„Функциониране на Областен информационен център - Перник”, Договор № BG05SFOP001-4.001-0009-C01, съфинансиран от Европейския социален фонд чрез Оперативна програма „Добро управление”.*

1. Да спазва изискванията на законодателството на Европейската общност и националното законодателство във връзка с предоставянето на безвъзмездната финансова помощ.
2. Да докладва за възникнали нередности пред ВЪЗЛОЖИТЕЛЯ.
3. Да спазва изискванията за съхранение на документацията съгласно Европейското законодателство и изискванията на оперативната програма.

VI. КОНФИДЕНЦИАЛНОСТ

**Чл.6(**1). ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.

(2). ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

(3). ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

VІІ. НЕУСТОЙКИ И САНКЦИИ

**Чл.7**(1). При неизпълнение на поетите задължение, уточнени в настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,10% от стойността на неизпълненото задължение за всеки просрочен ден, но не повече от 5% от общата стойност на договора.

(2). В случай, че договорът бъде прекратен по взаимно съгласие страните не си дължат неустойки.

(3). При прекратяване на договора по чл.8, ал.2 ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ. ВЪЗЛОЖИТЕЛЯТ дължи на ИЗПЪЛНИТЕЛЯ само такава част от направените разходи към момента на прекратяване на договора, която е сертифицирана по надлежния ред от Сертифициращия орган и отговаря на изпълнената част задължение по договора.

(4). ИЗПЪЛНИТЕЛЯ се задължава да възстановява суми по установени нередности, заедно с дължимата лихва и други неправомерно получени средства.

(5). Ако ВЪЗЛОЖИТЕЛЯТ е обезщетил третите лица в случаите на предходната алинея, той има право на регрес срещу ИЗПЪЛНИТЕЛЯ.

VІІІ. ПРЕКРАТЯВАНЕ НА ДОГОВОРА.

**Чл.8** (1). Настоящият договор може да бъде прекратен:

1. С изтичане на срока по чл. 2;
2. По взаимно съгласие между страните, изразено в писмена форма;
3. При виновно неизпълнение на задълженията на една от страните по договора с 10-дневно писмено предизвестие от изправната до неизправната страна;

(2). Когато са настъпили съществени промени във финансирането, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

ІX. ПРИЕМАНЕ

**Чл.9**(1). Услугите по този договор се приемат с представени разходооправдателни документи (фактури или документи с еквивалентна доказателствена стойност), изготвен от Изпълнителя, доклад за изпълнената работа и приемо-предавателен протокол подписан от двете страни за извършената работа по съответното задание на Възложителя.

X. ЗАКЛЮЧИТЕЛНИ РАЗПОРЕДБИ

**Чл. 10**.(1). Комуникацията по този договор се осъществява в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

(2). За неуредените в настоящия договор въпроси се прилагат разпоредбите на действащото българско законодателство.

Лице за контакт от страна на ВЪЗЛОЖИТЕЛЯ: **инж. Иван Искренов** – Ръководител на проект„Функциониране на Областен информационен център - Перник”, Договор № BG05SFOP001-4.001-0009-C01, съфинансиран от Европейския социален фонд чрез Оперативна програма „Добро управление”. Процедура BG05SFOP001-4.001 „Осигуряване функционирането на националната мрежа от 27 Областни информационни центрове“

Лице за контакт от страна на ИЗПЪЛНИТЕЛЯ: .............................................

**Чл.11. (1)** За неуредените в този договор въпроси, се прилагат нормите на действащото законодателство.

**(2)** Страните се съгласяват при възникване на спорове във връзка с изпълнението на поетите задължения или неуредени в договора въпроси, да решават същите чрез преговори. При непостигане на споразумение, всяка от страните може да отнесе спора за разрешаване пред компетентния съд, с оглед естеството му и съгласно действащото законодателство, регламентиращо тези отношения.

**(3)**При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност или целта, срока на съществуване, органите на управление и представителство, вида и състава на колективния орган на управление на **ИЗПЪЛНИТЕЛЯ**, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за промяната в 7-дневен срок от вписването й в съответния регистър.

**(4)**Страните нямат право да прехвърлят изцяло или частично правата и задълженията си по Договора.

**(5)**Нищожността на някоя клауза от Договора не води до нищожност на друга клауза или на Договора като цяло.

Неразделна част от настоящия договор е:

1. Техническата спецификация.
2. Техническо предложение
3. Ценова оферта

Настоящият договор се състави в четири еднообразни екземпляра, един за **ИЗПЪЛНИТЕЛЯ** и три за **ВЪЗЛОЖИТЕЛЯ**.

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |
| **КМЕТ: ………………………….** | **…………………** |
| **(Вяра Церовска)** |  |
| **Директор Дирекция „СБФ”: ...........................** |  |
| **(Ирина Станоева)** |  |